REPUBLIKA HRVATSKA

ŽUPANIJA VUKOVARSKO-SRIJEMSKA

OSNOVNA ŠKOLA MATE LOVRAKA ŽUPANJA

KLASA: 602-13/24-01/6

URBROJ: 2196-58-01-24-1

Tel.: 032-831-182

e-mail: os.mlovraka.zu@os-mlovraka-zu.skole.hr

Županja, 31.01.2024. god.

OBAVIJEST

roditeljima djece dorasle za upis u 1. razred Osnovnu škole Mate Lovraka, Županja školske godine 2024./2025.

Poštovani roditelji,

Obveznici polaska u osnovnu školu za školsku godinu 2024./2025. su djeca rođena u razdoblju od 1. travnja 2017. do 31. ožujka 2018. god., kao i djeca kojoj je u školskoj godini 2023./2024. odgođen upis.

Donesena je odluka da se na razini Vukovarsko- srijemske županije ovogodišnji upisi u prvi razred osnovne škole provode elektroničkim putem, korištenjem Nacionalnog informacijskog sustava upisa u osnovne škole.

Upis djece školskih obveznika za šk. god. 2024./2025. obavit će se od 22. veljače do 31. ožujka 2024. godine, te se mole roditelji djece dorasle za upis u školu da obave prijavu za upis svog djeteta u 1. razred osnovne škole., a prema upisnom području škole OŠ Mate Lovraka, A. Stepinca 18 putem poveznice <https://osnovne.e-upisi.hr>

U sustavu će roditeljima biti vidljivi opći podaci o djetetu te škola na čijoj se listi školskih obveznika dijete nalazi prema mjestu prebivališta, odnosno boravišta. Odmah po podnošenju prijave roditelji će moći odabrati mogućnosti koje im se nude u dodijeljenoj školi npr. izborne predmete i sl. Također, ako imaju razloga za to, roditelji će prilikom podnošenja prijave moći izraziti želju za upis u drugu školu od one kojoj dijete pripada prema upisnom području.

Napominjemo, prijave za upis djece u utvrđenim teškoćama su otvorene već ranije, od 1. veljače 2024. godine do 31. ožujka 2024. godine. Molimo roditelje djece s teškoća u razvoju da svakako i osobno dođu u školu sa djetetom, te da ponesu svu liječničku dokumentaciju koju imaju o djetetu, kako bi cijeli postupak bio pravovremeno pokrenut i završen.

Uz prijavu za redovne upise u 1. razred osnovne škole od 22. veljače 2024. godine do 31. ožujka 2024. godine, roditelji će moći podnijeti i zahtjev za prijevremeni upis u 1. razred osnovne škole kao i privremeno oslobađanje od upisa u 1. razred osnovne škole. S obzirom da se u sustav za elektroničke upise u osnovne škole ulazi preko portala e-građani, roditelji koji nemaju vjerodajnice za ulazak u portal moraju se javiti školi kojoj pripadaju prema upisnom području koja će prijavu za upis njihovog djeteta izvršiti umjesto njih. Prijave za roditelje bez vjerodajnica mogu se obaviti  u uredovnom vremenu tajništva škole- telefonski, pozivom na broj Škole 831-182 ili putem elektroničke pošte na e-mail: os.mlovraka.zu@os-mlovraka-zu.skole.hr (obavezno navesti ime i prezime djeteta, datum rođenja, adresu djeteta te ime i prezime, adresu i kontakt telefon roditelja/staratelja).

Za sve ostale informacije, termine testiranja u školi, liječničkih pregleda i laboratorijskih pretraga roditelji neka prate mrežne stranice škole.

Popis ulica za upisno područje Osnovne škole Mate Lovraka:

J.J. Strossmayera (od k.br. 50), Vinkovačka ulica, Ante Starčevića, Ivana Gundulića (od k.br.67), Petra Svačića, Lavoslava Ružičke, Matije Petra Katančića, Ulica Panje, Franje Kuhača, Dubrovačka, Marina Držića, Ivana Gorana Kovačića, Otona Ivekovića, Trg hrvatskih branitelja, Vlahe Bukovca, Prolaz Rastoke, Petra Krešimira IV., Ferde Juzbašića, Gredice, Trg kralja Petra Krešimira IV., Sedeli Viktora, Marka Marulića, Šiška Menčetića, Hanibala Lucića, Petra Hektorovića, Dore Pejačević, Trg kralja Zvonimira, Melite Lorković, Antuna Mihanovića, Alojzija Stepinca, Petra Preradovića, Ive Balentovića, Ivana plemenitog Zajca, Šećerana, Vukovarska, Mladena Ćatića, Dubovo, Bosutska ulica, Štitarska ulica, Šlajs.

 RAVNATELJ: Marijan Oršolić,prof.